“Rieltorning malaka sertifikatini berish tartibi to‘g‘risidagi nizomni tasdiqlash haqida”gi qaror, shuningdek unga o‘zgartirishlarni o‘z kuchini yo‘qotgan deb topish haqida

O‘zbekiston Respublikasining “Rieltorlik faoliyati to‘g‘risida”gi Qonuni va O‘zbekiston Respublikasi Vazirlar Mahkamasining 2020-yil 23-dekabrdagi 805-son “Baholovchilar va rieltorlarning malaka imtihonini o‘tkazish va ularga malaka sertifikatini berish bo‘yicha davlat xizmatlari ko‘rsatishning ma’muriy reglamentlarini tasdiqlash to‘g‘risida”gi qaroriga muvofiq buyuraman:
 1. Ayrim idoraviy normativ-huquqiy hujjatlar ilovaga muvofiq o‘z kuchini yo‘qotgan deb topilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. O‘zbekiston Respublikasi Davlat mulkini boshqarish davlat qo‘mitasining 2011-yil 17-maydagi 01/19-18/02-son “Rieltorning malaka sertifikatini berish tartibi to‘g‘risidagi nizomni tasdiqlash haqida”gi qarori (ro‘yxat raqami 2236, 2011-yil 10-iyun) (O‘zbekiston Respublikasi qonun hujjatlari to‘plami, 2011-y., 24-son, 252-modda).
 2. O‘zbekiston Respublikasining Xususiylashtirish, monopoliyadan chiqarish va raqobatni rivojlantirish davlat qo‘mitasining 2014-yil 5-martdagi 01/27-26/08-son “Rieltorning malaka sertifikatini berish tartibi to‘g‘risidagi nizomni tasdiqlash haqida”gi qarorga o‘zgartirishlar kiritish to‘g‘risida”gi qarori (ro‘yxat raqami 2236-1, 2014-yil 26-mart) (O‘zbekiston Respublikasi qonun hujjatlari to‘plami, 2014-y., 13-son, 146-modda).
 3. O‘zbekiston Respublikasi Xususiylashtirilgan korxonalarga ko‘maklashish va raqobatni rivojlantirish davlat qo‘mitasining 2017-yil 6-iyuldagi 01/19-10/14-son “Rieltorning malaka sertifikatini berish tartibi to‘g‘risidagi nizomga o‘zgartirishlar kiritish haqida”gi qarori (ro‘yxat raqami 2236-2, 2017-yil 24-iyul) (O‘zbekiston Respublikasi qonun hujjatlari to‘plami, 2017-y., 30-son, 748-modda).
 4. O‘zbekiston Respublikasi Xususiylashtirilgan korxonalarga ko‘maklashish va raqobatni rivojlantirish davlat qo‘mitasining 2018-yil 23-yanvardagi 01/19-10/06-son “Rieltorning malaka sertifikatini berish tartibi to‘g‘risidagi nizomga o‘zgartirishlar kiritish to‘g‘risida”gi qarori (ro‘yxat raqami 2236-3, 2018-yil 12-fevral) (Qonun hujjatlari ma’lumotlari milliy bazasi, 13.02.2018-y., 10/18/2236-3/0689-son).
 5. O‘zbekiston Respublikasi Xususiylashtirilgan korxonalarga ko‘maklashish va raqobatni rivojlantirish davlat qo‘mitasining 2018-yil 18-maydagi 01/19-10/22-son “Rieltorning malaka sertifikatini berish tartibi to‘g‘risidagi nizomning 2-bandiga o‘zgartirish kiritish haqida”gi qarori (ro‘yxat raqami 2236-4, 2018-yil 5-iyun) (Qonun hujjatlari ma’lumotlari milliy bazasi, 08.06.2018-y., 10/18/2236-4/1326-son).